Kompetisie: metodes vir die doeltreffende beheer van vlieë - KLK
Kompetisie: metodes vir die doeltreffende beheer van vlieë
Staan 'n kans om 'n Combo pack ter waarde van R425 te wen deur in te skryf op ons kompetisie op Facebook!
Vlieë is nie net 'n irritasie nie – hulle dra kieme vanaf plekke waaraan jy nie wil dink nie en versprei dit na kos en werksoppervlaktes.
Vliegbeheer is gebaseer op vier metodes: ruimtespuite, residuele sproei (oppervlakbespuiting), lokaas en lokvalle.
Vir die mees doeltreffende beheer kan al vier metodes saam toegepas word.
Ruimtespuite: word dikwels as die mees effektiewe metode van vliegbeheer beskou. Vlieë word aan die produk blootgestel terwyl hulle in vlug is, dus word die produk vinniger geabsorbeer. Dit skep ook 'n afweringseffek om nuwe vlieë uit die behandelde area te hou. Coopers Ultramatic Fly Killer is met natuurlike bestanddele geformuleer (wat dit veilig maak vir gebruik in kombuise, ensovoorts) en word met die Coopers Eco-toediener toegedien om eweredige verspreiding te verseker. Een kannetjie kan 'n maand lank tot 180 m3 behandel met behulp van die toediener.
Oppervlakbespuiting: 'n Langer periode van beheer wat basiese toerusting (soos 'n sproeibottel en handskoene) vereis, kan hoogs effektiewe resultate lewer. Die produk word gemeng met water en lig- gies op die areas waar vlieë rus of slaap, gespuit. Dit sluit plekke soos vensters, dakwaaiers en asblikke in. Coopers Ultrakill Benatbare Poeier kom in 'n gerieflike 5 g- wateroplosbare sakkie, wat in 'n spuitbottel met 1 liter water aangemaak word. Die oplosbare sakkie verhoed menslike kontak met die insekdoder. D-Fend of Multicare Home word ook aanbeveel.
Lokaas: Hierdie metode behels óf 'n bron van voedsel óf 'n hormoon- lokmiddel wat die vlieg na die insekdoder lok. Coopers Ultrakill Vlieglokaas maak gebruik van beide metodes in een produk.
Lokvalle: Alhoewel dit soms beskou word as morsig, het lokvalle steeds 'n plek. Dis 'n opstel-en-vergeet-metode en lewer goeie resultate. Flyzone Disposables is maklik om op te stel en kan eenvoudig na gebruik weggegooi word. As jy vertroud is met die produk, kan jy spaar deur die herbruikbare eenhede te koop.
Moenie toelaat dat vlieë jou somer bederf nie. Kry die beste beheer en die beste resultate by KLK.
Oorspronklike gepubliseer: KLK Gesprek Desember 2019
PreviousPrevious post:R200 miljoen vir boorgate in droogtegeteisterde Noord-KaapNextNext post:Noord-Kaap ramphulp aangepas tot R300 miljoen